**RETE ENFÒME. PREPARE W.**

**KONSÈY POU PLANIFIKASYON IJANS**

Ou menm ak fanmi w kapab prepare pou sitiyasyon ijans yo. Vizite mass.gov/BePrepared

**Rete Enfòme**

Ijans tout kalte souvan parèt san yo pa bay avètisman. Rete enfòme sou sa k ap pase bò kote w.

* Suiv nouvèl lokal yo
* Enskri pou alèt ijans yo
* Rele 2-1-1 pou jwenn enfòmasyon konsènan abri, manje ak lòt resous oswa sèvis yo

**Planifye alavans**

Fè plan pou tèt ou ak pou fanmi w alavans konsa w ap pare pou ijans meteyolojik, pàn kouran, maladi, ak lòt evènman yo. Fè plan pou evènman k ap oblije w pou:

* Rete lakay ou (abri ki sou plas)
* Kite kay ou (evakye)
* Separe ak lòt moun (karantèn oswa izole)

Asire w pou plan ou a reponn ak bezwen patikilye w yo. Reflechi si ou menm oswa manm fanmi w bezwen èd oswa zouti pou bagay tankou:

* Kominikasyon
* Medikaman oswa ekipman medikal
* Mobilite (pou li kapab deplase)
* Swen oswa sipèvizyon
* Bèt
* Sèvis Transpò

Planifye sou fason ou pral kominike avèk manm fanmi w pou asire w tout moun byen. Panse ak plis pase yon mwayen paske sèvis telefòn oswa entènèt yo ka limite.

* Itilize apèl, tèks mesaj, imèl, aplikasyon pou kominikasyon, oswa aplikasyon rezo sosyal
* Kenbe telefòn ak lòt aparèy yo chaje
* Chwazi yon moun k ap viv tout prè ak yon lòt k ap viv pi lwen pou tout moun kontakte

**PREPARE W**

Chak kay bezwen yon twous ijans debaz. Li pa bezwen pran anpil espas oswa koute yon pakèt kòb. Ou kapab ajoute sa w ap bezwen. Adapte twous la ak bezwen patikilye w yo. Asire w founiti w yo ap ede w pou:

* Ou rete lakay ou pandan kèk jou san kouran
* Kite lakay ou byen rapid
* Ou separe ak lòt moun yo epi evite simaye jèm

Depoze twous ou a yon kote ki sèch epi ki fasil pou w pran. Egzamine sa ki nan twous ou a chak sis (6) mwa pou w ka ranplase founiti ki ekspire oswa ki pou chak sezon.

**Plan Aksyon Ijans pou Fanmi**

* Fè yon lis kontak pou tout moun k ap viv nan kay la. Mete ladan l travay, lekòl, ak nimewo telefòn sèlilè yo.
* Chwazi yon zanmi k ap viv nan yon lòt Eta ak yon lòt k ap viv tou prè w kòm kontak pou fanmi.
* Fè yon plan evakyasyon epi chwazi yon kote pou rankontre fanmi w ki tou prè lakay ou ak yon lòt ki deyò katye a.
* Pran enfòmasyon sou fason lekòl timoun ou a jere ijans yo. Mande kote elèv yo prale si gen evakyasyon, kòman lekòl la ap avèti w, ak kòman ou pral rankontre timoun ou an.
* Aktive alèt ijans yo sou telefòn ak sou aparèy ou yo.
* Regade plan prepasyon pou ijans lokalite oswa vil ou a.
* Kòmanse yon twous founiti ijans. Ajoute ladan l si sa nesesè.

**Enfòmasyon Enpòtan pou Fanmi**

Ranpli sa a pou chak moun k ap viv nan kay ou a epi mete l ajou si sa nesesè. Konsève enfòmasyon sa yo tout kote ou ka bezwen l.

**Non:**

Telefòn:

Adrès travay oswa lekòl:

Espas Evakyasyon:

Èd ki nesesè:

Enfòmasyon medikal:

**Non:**

Telefòn:

Adrès travay oswa lekòl:

Espas Evakyasyon:

Èd ki nesesè:

Enfòmasyon medikal:

**Non:**

Telefòn:

Adrès travay oswa lekòl:

Espas Evakyasyon:

Èd ki nesesè:

Enfòmasyon medikal:

mass.gov/BePrepared

**Lis kontwòl pou twous founiti ijans**

Kòmanse yon twous founiti ijans debaz Ajoute ladan l si sa nesesè. Adapte l ak bezwen patikilye w yo. Ajoute founiti k ap pèmèt ou rete lakay ou san dlo oswa kouran ak founiti pou kite kay la an ijans. Depoze twous ou a yon kote ki sèch epi ki fasil pou w pran. Regade sa ki nan twous ou a chak sis (6) mwa pou w ka ranplase founiti ki ekspire oswa ki pou chak sezon.

**Founiti pou Rete oswa Kite Kay la**

* Enfòmasyon pou kontak ijans
* Kopi dokiman ki enpòtan yo
* Preskripsyon medikaman ak linèt vè
* Chajè telefòn ak batri
* Lajan likid oswa chèk pou vwayaj
* Kouvèti pou vizaj
* Siflèt pou mande èd
* Daypè, lenj pou siye, manje ti bebe, lèt matènize, si sa nesesè
* Manje pou bèt ki nan kay, founiti, kanè vaksinasyon, meday, kay, si sa nesesè

**Founiti pou Rete Lakay (abri ki sou plas, karantèn, oswa izòlman)**

* Boutèy dlo (1 galon pou chak moun, pa jou, pou 3 jou)
* Manje konsèv ak lòt manje ki p ap gate
* Aparèy pou ouvri bwat ki sèvi ak men
* Lanp pòch oswa lantèn ak pil an plis
* Twous premye swen ak tèmomèt
* Radyo (ki sèvi ak pil oswa ki vire ak men) avèk pil an plis
* Alimèt nan yon vèso ki pa kite dlo rantre
* Pwodui pou netwaye kay oswa dezenfektan

**Founiti pou kite kay la (evakyasyon)**

* Rad an rezèv ak soulye ki gen rezistans (pou chak moun)
* Zouti kominikasyon, si sa nesesè
* Ekipman Medikal, si sa nesesè
* Atik ijyèn pèsonèl
* Valiz oswa dra pou dòmi (pou chak moun)

**Kontak pou fanmi nou**

**Lokal**

Non:

Telefòn:

Imèl:

**Ki p ap viv nan Eta a**

Non:

Telefòn:

Imèl:

**Kote pou fanmi rankontre**

Tou prè lakay ou:

Ki pa nan katye nou an

**Lòt resous**

**Depatman Sante Piblik Massachusetts (Massachusetts Department of Public Health)**

mass.gov/BePrepared

**Pou jwenn enfòmasyon sou abri, manje ak lòt resous oswa sèvis yo:**

Rele 2-1-1 oswa vizite Mass211.org

**Enfòmasyon sou alèt ijans**

Ready.gov/alerts (FEMA)

**Èd pandan oswa aprè yon ijans**

Redcross.org/local (seksyon lokal Lakwawouj)

Redcross.org/shelter (Abri Lakwawouj ki ouvè)

**Enfòmasyon sou fason pou fè yon plan ijans oswa twous**

Mass.gov/BePrepared (DPH)

Mass.gov/mema/ready (MEMA)

Ready.gov or Listo.gov (FEMA)

**Enfòmasyon sou ijans sou rezo sosyal**

Suiv DPH sou Twitter

Suiv MEMA sou Twitter

Suiv ReadyGov sou Twitter

Renmen (Like) paj MEMA sou Facebook

Renmen (Like) paj ReadyGov sou Facebook

Suiv lokalite oswa vil ou a sou Twitter epi Renmen l sou Facebook

**Yon aplikasyon gratis ki rele Show Me k ap ede moun yo kominike pandan ijans yo**

Pwente esmatfòn ou a sou kòd sa a pou jwenn plis enfòmasyon.